Ryan Graves

Ryan Graves (sündinud 21. mail 1995 Yarmouthis Nova Scotias) on Kanada jäähokimängija, kes mängib kaitsjana NHL-i klubis New Jersey Devils.

Aastatel 2011–2015 mängis ta Quebec Major Junior Hockey League'is.

2013. aastal valis New York Rangers ta NHL-i draftis 110. valikuna. Aastatel 2015–2018 mängis ta American Hockey League'is (AHL) Rangersi noorteklubis Hartford Wolf Pack, kuid NHL-is tal Rangersi meeskonnas debüüti teha ei õnnestunud. 2016. aastal valiti Graves AHL-i tähtede mängule.

2018. aasta veebruaris kaubeldi ta Colorado Avalanche'i. Avalanche'i meeskonnas debüteeris Graves hooajal 2018–19. Esimese värava lõi ta NHL-is 4. jaanuaril 2019 mängus Rangersi vastu. 2021. aasta juulis siirdus ta Devilsisse.

 Välislingid 
 Ryan Graves NHL.com lehel
 Ryan Graves hockeydb.com lehel

Kategooria:Kanada jäähokimängijad
Kategooria:Colorado Avalanche'i mängijad
Kategooria:New Jersey Devilsi mängijad
Kategooria:Sündinud 1995